સૌરાષ્ટ્રમાં ‘દેર આયે દૂરસ્ત આયે’ની જેમ ગુરૂવારે વધુ અનેક વિસ્તારોને આવરી લેતી મેઘસવારી ફરી વળી છે. રાજકોટ જિલ્લામાં અર્ધાથી આઠ ઇંચ, અમરેલી શહેરમાં બે ઈંચ સહિત જિલ્લામાં અર્ધાથી ૨ ઈંચ, જૂનાગઢ શહેર પર ચાર-સાડા ચાર સહિત જિલ્લામાં અર્ધાથી પાંચ ઈંચ, ગીર સોમનાથમાં અર્ધાથી સાડા ચાર ઈંચ, ભાવનગર જિલ્લામાં છૂટોછવાયો અઢીથી ચાર ઇંચ વસરાદ થયો છે, અને શુક્રવારથી વરસાદનો વ્યાપ તથા પ્રમાણ બન્ને વધવાની સંભાવના છે.